PolisEvents

Event 4
2026-04-02 11:00 - 2026-04-14 20:00 (Europe/Athens)
test 2

Event 3
2026-04-02 03:00 - 2026-04-10 04:00
τεστττ

Event 30
2026-04-02 00:00 - 2026-04-07 00:00

Event 31
2026-04-02 00:00 - 2026-04-04 00:00

Event 28
2026-04-02 00:00 - 2026-04-04 00:00

Event 29
2026-04-02 00:00 - 2026-04-04 00:00

Event 27
2026-04-02 00:00 - 2026-04-03 00:00

Event 2
2026-04-01 03:00 - 2026-04-17 03:00

Event 1
2026-04-01 03:00 - 2026-04-12 03:00

Event 26
2026-04-01 00:00 - 2026-04-09 00:00

Event 24
2026-04-01 00:00 - 2026-04-05 00:00

Event 25
2026-04-01 00:00 - 2026-04-05 00:00

Παρουσίαση βιβλίου «Μαρία Πλυτά: Η πρώτη σκηνοθέτρια του ελληνικού κινηματογράφου» – Αγία Παρασκευή – 9 Μαρτίου | PolisEvents
2026-03-09 21:00 | Δημοτική Βιβλιοθήκη Αγίας Παρασκευής / Μουσείο «Αλ. Κοντόπουλος», Δημοτική Βιβλιοθήκη Αγίας Παρασκευής / Μουσείο «Αλ. Κοντόπουλος», Αγία Παρασκευή, Greece
Η Κινηματογραφική Λέσχη Αγίας Παρασκευής, σε συνεργασία με τον Δήμο Αγίας Παρασκευής, παρουσιάζει τον συλλογικό τόμο «Μαρία Πλυτά: Η πρώτη σκηνοθέτρια του ελληνικού κινηματογράφου – 17 ταινίες, 17 αναγνώσεις», σε επιμέλεια της καθηγήτριας του Τμήματος Κινηματογράφου του ΑΠΘ Μπέττυ Κακλαμανίδου.
Η εκδήλωση θα πραγματοποιηθεί τη Δευτέρα 9 Μαρτίου 2026 στις 19:00 στη Δημοτική Βιβλιοθήκη Αγίας Παρασκευής / Μουσείο «Αλ. Κοντόπουλος».
Θα μιλήσουν οι Θανάσης Αγάθος, Δημήτρης Καλαντίδης και Μιρέλλα Λεγάκη, ενώ τον συντονισμό θα έχει η Ορσαλία – Ελένη Κασσαβέτη. Μετά την παρουσίαση θα ακολουθήσει συζήτηση με το κοινό.

Ανοιχτά μαθήματα ιστορίας «Η Ιστορία της Ελλάδας του 20ού αιώνα» – Ζωγράφου – 2 Μαρτίου | PolisEvents
2026-03-02 21:00 - 2026-04-28 00:00 | Θέατρο ΣΤΟΑ, Μπισκίνη 55, Ζωγράφου, Ζωγράφου, Greece
Ο Δήμος Ζωγράφου διοργανώνει έναν νέο κύκλο ανοιχτών μαθημάτων ιστορίας με τίτλο «Η Ιστορία της Ελλάδας του 20ού αιώνα», από τις 2 Μαρτίου έως τις 27 Απριλίου 2026, κάθε Δευτέρα στις 19:00, στο Θέατρο ΣΤΟΑ.
Ο κύκλος περιλαμβάνει οκτώ αυτοτελείς δημόσιες διαλέξεις ιστορικού περιεχομένου, στο πλαίσιο του θεσμού «Χαρτογραφήματα», με επιστημονική επιμέλεια και συντονισμό του Μενέλαου Χαραλαμπίδη. Οι συναντήσεις θα έχουν τη μορφή ανοιχτής παρουσίασης και συζήτησης, με τη συμμετοχή ιστορικών και ερευνητών, προβολή και σχολιασμό αρχειακού υλικού και διάλογο με το κοινό.
Η πρωτοβουλία υλοποιείται σε συνεργασία με τα Αρχεία Σύγχρονης Κοινωνικής Ιστορίας (ΑΣΚΙ) και το σωματείο «Φίλοι των ΑΣΚΙ». Η είσοδος είναι ελεύθερη, ενώ υπάρχει προαιρετική συνεισφορά τροφίμων και φαρμάκων για το Κοινωνικό Παντοπωλείο και το Φαρμακείο του Δήμου Ζωγράφου.
Για τη συμμετοχή απαιτείται εγγραφή μέσω της σχετικής φόρμας, ενώ θα χορηγηθεί βεβαίωση παρακολούθησης σε όσους και όσες παρακολουθήσουν τουλάχιστον 6 από τα 8 μαθήματα.

Παρουσίαση του συλλογικού τόμου «Αλληλέγγυα Παιδικότητα» – Αγία Παρασκευή – 2 Μαρτίου | PolisEvents
2026-03-02 21:00 | Δημοτική Βιβλιοθήκη Αγίας Παρασκευής, Αλέκου Κοντόπουλου 13, Αγία Παρασκευή, Αγία Παρασκευή
Το Δίκτυο Αλληλεγγύης Αγίας Παρασκευής και οι Εκδόσεις Εύμαρος παρουσιάζουν τον συλλογικό τόμο «Αλληλέγγυα Παιδικότητα» τη Δευτέρα 2 Μαρτίου 2026 στις 19:00, στη Δημοτική Βιβλιοθήκη Αγίας Παρασκευής.
Για το βιβλίο θα μιλήσουν οι συγγραφείς και μέλη της κριτικής επιτροπής Διώνη Δημητριάδη και Μάνος Κοντολέων, ενώ την εκδήλωση θα συντονίσει η Βασιλική Δεδούση. Χαιρετισμό θα απευθύνει ο υπεύθυνος των Εκδόσεων Εύμαρος, Πέτρος Κακολύρης.
Κατά τη διάρκεια της παρουσίασης, συγγραφείς του συλλογικού έργου θα διαβάσουν αποσπάσματα από το βιβλίο.
Η εκδήλωση θα πραγματοποιηθεί στη Δημοτική Βιβλιοθήκη Αγίας Παρασκευής (Αλέκου Κοντόπουλου 13).

Προβολή της ταινίας «Kofferkinder» – Ηλιούπολη – 1 Μαρτίου | PolisEvents
2026-03-01 22:00 | Μουσείο Εθνικής Αντίστασης, Λεωφ. Σοφοκλή Βενιζέλου 100, Ηλιούπολη, Ηλιούπολη, Greece
Η Κινηματογραφική Λέσχη Ηλιούπολης συνεχίζει τις προβολές της 38ης Χειμερινής Περιόδου με την ταινία «Τα παιδιά με τη βαλίτσα. Σκηνές μιας μετανάστευσης» (Kofferkinder – Szenen einer Migration), την Κυριακή 1 Μαρτίου 2026 στις 20:00, στο Μουσείο Εθνικής Αντίστασης στην Ηλιούπολη.
Πρόκειται για indie ταινία μεγάλου μήκους γερμανικής παραγωγής (2022–2023), διάρκειας 118 λεπτών, που εξερευνά την ιστορία της ελληνικής μετανάστευσης στη Νυρεμβέργη μέσα από τέσσερις αλληλένδετες αφηγήσεις και πέντε γενιές εμπειριών.
Μετά την προβολή θα ακολουθήσει συζήτηση με εισηγητή τον σκηνοθέτη της ταινίας, Γρηγόρη Νικηφορίδη. Η εκδήλωση πραγματοποιείται σε συνεργασία με την Ελληνική Καλλιτεχνική Λέσχη Νυρεμβέργης.

Παρουσίαση βιβλίου της Δ. Κολώνιας – Παλαιό Φάληρο – 1 Μαρτίου | PolisEvents
2026-03-01 19:30 | Πολυχώρος Δημαρχείου Παλαιού Φαλήρου, Τερψιχόρης 51 & Αρτέμιδος, Παλαιό Φάληρο 175 62, Ελλάδα, Παλαιό Φάληρο, Greece
Παρουσίαση του βιβλίου της κλινικής ψυχολόγου και δικαστικής πραγματογνώμονα Δήμητρας Κολώνια «Σου τάζουν τον Παράδεισο. Ζεις την Κόλαση. Στην αγκαλιά ενός Νάρκισσου», το οποίο αναλύει τις ψυχολογικές, κοινωνικές και νομικές διαστάσεις της ναρκισσιστικής κακοποίησης. Για το βιβλίο θα μιλήσουν οι Σοφία Βούλτεψη, Μαρία Συρεγγέλα, Ιφιγένεια Αμπλανοπούλου, Ελένη Σιδέρη, Φωτεινή Ζώση και Κωνσταντίνος Ζησιμοπούλος. Τον συντονισμό της εκδήλωσης θα έχει η αντιδήμαρχος Δημοτικών Παιδικών Σταθμών & Δημοτικών Βιβλιοθηκών Μαίρη Τρύφων.

Φεστιβάλ Χορωδιών ΚΑΠΗ στο Πνευματικό Κέντρο Βριλησσίων – Βριλήσσια – 28 Φεβρουαρίου | PolisEvents
2026-02-28 21:00 | Πνευματικό Κέντρο του Δήμου Βριλησσίων, Κισσάβου 11, Βριλήσσια, Βριλήσσια
Ο Δήμος Βριλησσίων, μέσω της Αντιδημαρχίας Κοινωνικής Πολιτικής και Πρωτοβάθμιας Υγείας, διοργανώνει το Φεστιβάλ Χορωδιών ΚΑΠΗ με στόχο την ενίσχυση της ενεργούς συμμετοχής και της δημιουργικής έκφρασης των μελών των Κέντρων Ανοιχτής Προστασίας Ηλικιωμένων.
Στο φεστιβάλ θα συμμετάσχουν χορωδίες από τα ΚΑΠΗ των Δήμων Βριλησσίων, Παπάγου-Χολαργού, Διονύσου (Δημοτική Ενότητα Κρυονερίου) και Ραφήνας – Πικερμίου, παρουσιάζοντας ένα πλούσιο μουσικό πρόγραμμα που αναδεικνύει τη μουσική ως μέσο επικοινωνίας, συνεργασίας και πολιτιστικής έκφρασης.
Η εκδήλωση θα πραγματοποιηθεί το Σάββατο 28 Φεβρουαρίου στις 19:00, στο Πνευματικό Κέντρο του Δήμου Βριλησσίων.
Η είσοδος για το κοινό είναι ελεύθερη.

Προβολή της ταινίας «Μαλένα» – Νέο Ψυχικό – 27 Φεβρουαρίου | PolisEvents
2026-02-27 22:30 - 2026-02-28 00:30 | Μορφωτικός και Εξωραϊστικός Όμιλος Νέου Ψυχικού (Μ.Ε.Ο.), Νέο Ψυχικό, Φιλοθέης-Ψυχικού, Greece
Με την ταινία «Μαλένα» (Malena), σε σενάριο και σκηνοθεσία του Τζουζέπε Τορνατόρε, συνεχίζει τις προβολές της η Κινηματογραφική Λέσχη του Μορφωτικού και Εξωραϊστικού Ομίλου (Μ.Ε.Ο.) Νέου Ψυχικού.
Η προβολή θα πραγματοποιηθεί την Παρασκευή 27 Φεβρουαρίου 2026 στις 20:30, με ελεύθερη είσοδο.
Η «Μαλένα» είναι μια ρομαντική δραματική ταινία ιταλικής παραγωγής του 2000, με πρωταγωνιστές τη Μόνικα Μπελούτσι και τον Τζουζέπε Σουλφάρο. Η ταινία είχε προταθεί για Όσκαρ Καλύτερης Φωτογραφίας και Πρωτότυπης Μουσικής.
Διάρκεια: 109 λεπτά. Καταλληλότητα: Κ-15.

Κινηματογραφικές Βραδιές Βύρωνα: «Γερτρούδη» – Βύρωνας – 27 Φεβρουαρίου | PolisEvents
2026-02-27 22:00 | Δημοτικός Κινηματογράφος «Νέα Ελβετία», Νέας Ελβετίας 34 & Σεβαστείας, Βύρωνας, Βύρωνας, Greece
Ο Δήμος Βύρωνα συνεχίζει τον κύκλο «Κινηματογραφικές Βραδιές 2025–2026» με την προβολή της ταινίας «Γερτρούδη» (1964), σε σκηνοθεσία Καρλ Ντράγιερ, την Παρασκευή 27 Φεβρουαρίου 2026 στις 20:00, στον Δημοτικό Κινηματογράφο «Νέα Ελβετία».
Η ταινία, διάρκειας 1 ώρας και 56 λεπτών, ανήκει στο είδος αισθηματικό δράμα και αφηγείται την ιστορία μιας γυναίκας που αναζητά την προσωπική της ελευθερία, αρνούμενη να υποταχθεί σε σχέσεις και ρόλους που της επιβάλλονται.
Μετά την προβολή θα ακολουθήσει συζήτηση με τη Χρυσή Γιαννουλάκη, ψυχίατρο-ψυχαναλύτρια.
Η είσοδος είναι ελεύθερη. Παράλληλα, ο Δήμος Βύρωνα συγκεντρώνει τρόφιμα μακράς διάρκειας για την ενίσχυση των Κοινωνικών Δομών του.

Παρουσίαση βιβλίου «Δεν έχουμε οξυγόνο» – Χαλάνδρι – 27 Φεβρουαρίου | PolisEvents
2026-02-27 21:00 | Κέντρο Νεότητας Δήμου Χαλανδρίου, Δαναΐδων & Αντιγόνης, Χαλάνδρι, Δαναΐδων & Αντιγόνης, Χαλάνδρι, Greece
Ο Δήμος Χαλανδρίου παρουσιάζει το βιβλίο «Δεν έχουμε οξυγόνο» των εκδόσεων Εύμαρος την Παρασκευή 27 Φεβρουαρίου 2026 στις 19:00, στο Κέντρο Νεότητας Δήμου Χαλανδρίου.
Πρόκειται για έναν συλλογικό τόμο με κείμενα 36 συγγραφέων, που αποτίει φόρο τιμής στα θύματα του σιδηροδρομικού δυστυχήματος στα Τέμπη. Την ανθολόγηση και τη φιλολογική επιμέλεια έχουν αναλάβει οι Ηλίας Φραγκάκης και Παναγιώτης Χατζημωυσιάδης.
Στην εκδήλωση θα μιλήσουν, μεταξύ άλλων, ο Ηλίας Φραγκάκης, ο Μάνος Κοντολέων, ο υπεύθυνος των εκδόσεων Εύμαρος Πέτρος Κακολύρης και ο εκπρόσωπος του συλλόγου συγγενών θυμάτων των Τεμπών Βασίλης Χατζηχαραλάμπους.
Τραγούδια θα ερμηνεύσει η Μαρία Παπαλεοντίου, ενώ στο πιάνο θα βρίσκεται ο Παύλος Κουλτουρουμίδης.

Έκθεση ζωγραφικής της Στέλλας Σπανού – Άγιος Δημήτριος – 27 Φεβρουαρίου | PolisEvents
2026-02-27 12:00 - 2026-03-01 22:00 | Αίθουσα Συλλόγου Κάτω Μεριάς Αμοργού «Η Αγία Παρασκευή», Αίθουσα Συλλόγου Κάτω Μεριάς Αμοργού «Η Αγία Παρασκευή», Άγιος Δημήτριος, Greece
Η ατομική έκθεση ζωγραφικής της αρχιτέκτονος και εικαστικού Στέλλας Σπανού με θέμα «Το ρόδι συμβολισμοί» φιλοξενείται στον Άγιο Δημήτριο για τρεις ημέρες, από τις 27 Φεβρουαρίου έως και την 1η Μαρτίου 2026.
Η έκθεση παρουσιάζει αέρινες ακουαρέλες που αγγίζουν το abstract, με παρεμβάσεις από κάρβουνο, δημιουργώντας μορφές που αφήνουν χώρο στη φαντασία και κινητοποιούν το ασυνείδητο μέσα από την απλότητα και την εκφραστικότητά τους.
Η έκθεση μεταφέρθηκε στην Αίθουσα του Συλλόγου Κάτω Μεριάς Αμοργού «Η Αγία Παρασκευή» και αποτελεί την τελευταία παρουσίασή της για φέτος.

Εικαστική έκθεση «Ξύλο και βότσαλο» – Χολαργός – 25 Φεβρουαρίου | PolisEvents
2026-02-25 21:00 - 2026-03-01 22:30 | Δημοτική Πινακοθήκη Χολαργού «Αλέκος Φασιανός», Λ. Περικλέους 55, Χολαργός, Παπάγου-Χολαργού, Greece
Η Δημοτική Πινακοθήκη Χολαργού «Αλέκος Φασιανός» φιλοξενεί την εικαστική έκθεση του Χάρη Κανδηλώρου (Harilos) με τίτλο «Ξύλο και βότσαλο».
Στην έκθεση παρουσιάζονται περισσότερες από 30 δημιουργίες της τελευταίας περιόδου του καλλιτέχνη, από μικροσκοπικά γλυπτά έως μνημειώδη έργα.
Τα εγκαίνια θα πραγματοποιηθούν την Τετάρτη 25 Φεβρουαρίου 2026 στις 19:00 στη Δημοτική Πινακοθήκη Χολαργού «Αλέκος Φασιανός» (Λ. Περικλέους 55), ενώ η έκθεση θα διαρκέσει έως και την Κυριακή 1 Μαρτίου.
Ώρες λειτουργίας: 26/2 και 27/2 από 10:00 έως 14:00 και 18:00 έως 20:30, καθώς και 28/2 και 1/3 από 18:00 έως 20:30.
